google/wiki40b huggingface dataset:
Wikang Khmer

Ang Khmer /kmɛər/ o Cambodian (natively ភាសាខ្មែរ [pʰiːəsaː kʰmaːe], or more formally ខេមរភាសា [kʰeɛmaʔraʔ pʰiːəsaː])  ay ang wikang ginagamit ng mga taong Khmer at ang opisyal na wika ng Cambodia. Ito ay isa sa mga prominenteng Austroasiatic na wika na na-impluwensiyahan ng Sanskrit at Pali lalong-lalo na sa mga dokumento ng mga hari at mga mongha sa pamamagitan ng Budismo at Hinduismo. Ang salitang ito ay naimpluwensiyahan din ng mga katabing bansa na gumagamit ng mga salitang Thai, Lao, Biyetnames at Cham.
Mga Tiruray

Ang mga Tiruray, na binabaybay din na Tirurai at tinatawag din bilang mga Teduray, ay isang pangkat etniko sa Pilipinas na mayroong kaparehong ninuno sa Maguindanao at may kaugnayan sa mga Muslim ng Maguindanao. Nakatira sila sa distrito ng Dinaig, na nasa timog ng Ilog ng Cotabato. Mayroon silang tatlong kapangkatan: ang mga naninirahan sa may dalampasigan, ang mga naninirahan sa ilog, at ang mga naninirahan sa kabundukan. Noong 1974, nagkaroon na ng mga Tiruray na naninirahan sa Davao del Norte.

Mga Tiruray ng dalampasigan

Ang mga Tiruary na naninirahan sa dalampasigan ay nagsasaka, nangangaso, nangingisda at humahabi ng mga basket na mayroong disenyong heometriko at mayroong dalawang mga kulay.

Mga Tiruray ng kabundukan

Ang mga Tiruray na nasa kabundukan ay namumuhay sa pamamagitan ng agrikultura, pangangaso, at pagkuha ng mga produkto ng kagubatan.

Pananampalataya

Ang katutubong paniniwala ng mga Tiruray ay may kaugnayan sa animismo. Ngunit mayroon din mga Muslim, dahil sa nangyaring pakikisalamuha ng ibang mga Tiruray sa mga Muslim ng Maguindanao. Bagaman mayroong ding mga Kristiyanong naimpluwensiyahan ng Katolisismong Romano at Episkopalyano.
Animasyon

Ang animasyon ay isang mabilisang paglabas ng mga sunod-sunod na larawan ng gawang 2-D o 3-D o posisyong modelo para makagawa ng ilusyon ng paggalaw. Ang epekto ay isang ilusyong optikal ng mosyon dahil sa penomenon ng persistensiya ng bisyon, at maaaring makagawa at maipakita sa maraming paraan. Ang larawang mosyon ang pinakakilalang metodo ng pagpapakita ng animasyon o programang bidyo, kahit na meong ibang metodo. 
Ang animasyon ay popular sa paglikha ng mga sine at palabas sa telebisyon. Ang mga advertiser rin ay gumagamit rin ng kapamaraanan ng animasyon upang ipakilala ang kanilang produkto sa telebisyon. At idagdag pa rito ang mga palabas na impormatibo dahil gumagamit rin sila ng animasyon kung nahihirapan silang gumawa ng ilustrasyon ng kanilang ideya o ideyang hindi maaaring magawa sa totoong buhay.

Ang paggawa ng animasyon

Ang animasyon ay maaaring magawa kahit hindi gumagamit ng kahit na anong teknolohiya. Isang simpleng halimbawa ng animasyong ito ay ang flip-book. Isang grupo ng larawan na may pagkakasunod-sunod na nakapatong sa bawat isa. Kung mabilis ang pagpitik ng mga papel, ang larawan na sa papel ay nagmumukhang gumagalaw. Ang unang hakbang sa paggawa ng isang animasyon ay ang buo ng kuwento para sa palabas. Pagkatapos mabuo ang istroya, ang isang writer at artista ay magsisimulang bumuo ng storyboard, na nagsisilbing ikript. Ang storyboard ay ay nagsisilbing isang malaking komik strip. Ito ay naglalaman ng paunang mga guhit upang makita lamang ang takbo ng istorya kasama ang diyalogo na nakasulat bawat drowing. Pagkatapos ng direktor at iba pang kasama sa grupo aprubahan ang storyboard, ang susunod naman na gagawin ay ang paglalagay ng musika at diyalogo na irerekord. Ang komposer ay masusing sinusundan ang takbo ng storyboard upang makita kung amaayon ang musika sa galaw ng mga karakter sa storyboard.
Takipsilim sa Jakarta

Buod

Pumarada ang pulang pula at bagong-bagong Cadillac sa harap ng restawrang maraming nakaparadang kotse. Bumaba mula sa sasakyan ang mag-asawang kakikitaan ng yaman at luho o marangyang pamumuhay. Umorder ng pagkain ang dalawa nang hindi man lang tumitingin sa mga presyo ng pagkain. Samantala, isang lumang kalesang walang sakay at hila ng isang payat na kabayo ang dumaan sa harap ng restawran sakay ang natutulog na kutsero na si Pak Idjo. Natutulog ang kutsero habang umaandar ang kanyang kalesa dahil sa init ng panahon at dahil na rin sa gutom at sakit na kanyang nararamdaman. Nagulat ang kabayo at umalma dahil sa naghahabulang aso't pusa kaya't bigla itong nadapa. Tumama sa pulang Cadillac ang kalesa at sumira sa ilang bahagi nito. Lumabas mula sa restawran ang may-ari ng Cadillac na si Raden Kaslan at galit na galit na sinigawan ang takot na takot na si Pak Idjo. Nagpatawag ng pulis si Raden Kaslan upang ituro at mapapanagot sa pagkasira ng kanyang kotse si Pak Idjo. Luhaang nagpaliwanag si Pak Idjo sa pulis na wala talaga siyang ibabayad sa nasirang sasakyan kaya't sa huli'y nagdesisyon si Raden na hayaan na ito at pumasok na lang muli sa restawran nang galit na galit pa rin.

Aral

"Ang tagumpay ng isang tao ay magiging ganap lamang kung matututo siyang kanyang puso'y buksan upang dumamay sa mga kaawa-awa't nangangailangan."
Haguregumo

Ang Haguregumo (浮浪雲, literally "Wandering Cloud") ay isang seryeng manga na ginawa ni George Akiyama. Ito ay na-serialize sa Big Comic Original ng Shogakukan mula noong 1973, at nakakolekta ng 108 tankōbon noong 2016.
Tōkai

Ang Tōkai o Tokai ay isang lugar na kabahagi ng rehiyon ng Chubu sa bansang hapon.
Lysippos

Si Lysippos o Lysippus (Griyego: Λύσιππος) ay isang Griyegong iskultor noong kapanaunahang ng sinaunang mundo, noong ika-4 na dantaon BC. Sinasabing nakalikha siya ng mahigit sa 1,500 na mga estatwa. Naging dalubhasang manlililok siya ng mga hugis at anyo ng mga diyos at tao na may iba't ibang taas at laki, kabilang ang isang wangis ni Zeus na may taas na 60 piye. Bagaman wala nang nalalabi sa kaniyang mga gawa sa kasalukuyan, may mga estatwa sa Italya at Gresya na nabahiran ng kaniyang impluwensiya at gawi sa paglililok. Nilalarawan ang kaniyang mga gawa sa mga sulatin nina Pliny at iba pang mga manunulat ng kasaysayan. Kasama sina Skopas at Praxiteles, silang tatlo ang mga itinuturing na tatlong magigiting na mga manlililok ng Sinaunang Gresya (Klasikong Gresya).
Rosa Sevilla Alvero

Si Rosa Sevilla Alvero ay ipinanganak sa Daang Rajah Matanda sa Tondo, Maynila noong 4 Marso 1879. Ang buo niyang pangalan ayon sa kanyang partida bautismo ay Rosa Lucia Sevilla. Ang kanyang mga magulang ay sina Ambrosio Sevilla, isang sarhento ng hukbong Kastila at si Silvina Tolentino y Rafael na kamag-anak ng mandudulang si Aurelio Tolentino. Siya ay nagtapos ng kursong Maestra Superior sa Kolehiyo ng Assumption. Nakilalang manunulat at mambibigkas sa wikang Kastila at Tagalog. Naging patnugot siya ng Vida Filipino, Buhay Pilipino at Pajima de la Mujer ng La Vanguardia. Naging manunulat din siya ng Taliba, El Debate at La Opinion.
Sa kabuuan siya ay isang guro, social worker na naging aktibo sa mga kilusang pambabae.
Sa larangan ng panitikan siya ay makata, mandudula, at mambibigkas. Ang ilan sa kanyang mga akda ay La Mejor , El Sueno del Poeta, Prisonera de Amor, La Loca de Hinulugang Taktak at marami pang iba.
Siya ay pumanaw noong ika-11 ng Mayo 1954 sa Maynila sa edad na 75.
Sowelu

Si Sowelu ay isang mang-aawit mula sa bansang Hapon.
Security Bank

Ang Security Bank ay isang kompanya ng bangko sa Pilipinas na itinatag noong Hulyo 18, 1951.
Tigdas

Paghawa at pagkalat

Ang tigdas ay kumakalat sa ibang mga tao sa pamamagitan ng hangin, subalit maaari rin itong makuha dahil sa pagiging malapit sa isang tao na naimpeksyon na.

Bakuna

Maiiwasan ang tigdas pamamagitan ng pagpapabakuna na ginagamit ang bakuna laban sa tigdas, beke, tigdas na Aleman, at bulutong-tubig. Maaaring ibigay ang bakuna sa mga bata at sa mga taong nasa hustong gulang rin. Nang wala pang mga bakuna, ang tigdas ay napaka karaniwan, lalo na sa mga bata. Kung ihihinto ang programa ng pagbabakuna laban sa tigdas at ang iba pang mga sakit na nabanggit, magbabalik ang paglaganap ng mga sakit na ito.
IP address

Ang isang IP address (Internet Protocol address) ay isang de-numerong etiketa (label) na itinatalaga sa bawat aparato (halimbawa, computer, printer) na kalahok sa isang computer network na gumagamit ng Internet Protocol para sa komunikasyon. Ang isang IP address ay may dalawang pangunahing tungkulin: host o network interface identification at location addressing. Ang papel nito ay mailalarawan sa sumusunod: "Isang pangalan na nagtuturo ng hinihingi natin. Isang address kung saan ito matatagpuan. Isang ruta na nagtuturo kung paano kapunta doon."
Itinalaga ng mga nagdisenyo ng Internet Protocol na ang isang IP address ay isang 32-bit na numero at ang sistemang ito, na tinatawag na Internet Protocol Version 4 (IPv4), ay ginagamit pa rin sa kasalukuyan. Gayunpaman, dahil sa paglago ng Internet at ang prediksiyon na pagkaubos ng mga magagamit na address, isang bagong bersyon ng IP (IPv6), na gumagamit ng 128 bits para sa address, ay binuo noong 1995. Ang IPv6 ay ginawang pamantayan bilang bilang RFC 2460 noong 1998, at patuloy ang pag-deploy nito mula kalagitnaan ng dekada 2000.
Ang IP address ay karaniwang nakasulat sa notasyong maaring mabasa ng tao, tulad ng 172.16.254.1 (IPv4), at 2001:db8:0:1234:0:567:8:1 (IPv6).
Ang Internet Assigned Numbers Authority (IANA) ang namamahala ng paglaan espasyo ng mga IP address sa buong mundo at naghirang limang regional Internet registry (RIR) upang magtalaga ng mga bloke ng IP address sa mga lokal na Internet registry (Internet service provider) at iba pang mga entidad.
Ikalawang pagbabalik

Sa Kristiyanismo at islam, ang Ikalawang Pagbabalik ni Hesus o Second Coming na minsang tinatawag na parousia ay tumutukoy sa inaasahang pagbabalik ni Hesus sa mundo. Ang paniniwalang ito ay batay sa mga hula na matatagpuan sa mga kanonikal na ebanghelyo at sa karamihan ng mga eskatolohiyang Krsitiyano at Islamiko. May mga iba't ibang mga interpretasyon at pananaw ang iba't ibang mga sekta ng Kristiyanismo tungkol sa Ikalawang Pagbabalik ni Hesus. Maraming mga iskolar ng bibliya ay naniniwalang si Hesus ay isang apokaliptikong Propeta na humula sa nalalapit na pagwawakas ng daigdig na magaganap noong unang siglo at hahatol kasama ng kanyang 12 apostol sa 12 lipi ng Israel (Mateo 19:28).  Isinaad sa bibliya na sinalita ni Hesus sa kanyang mga alagad na "ang henerasyong ito ay hindi papanaw hangga't hindi natutupad ang lahat ng mga bagay na ito.(Mateo 24:34,Marcos 13:30-33). Ayon sa mga skolar, ang henerasyon sa Griyego ay nangangahulugang "mga kakontemporaryo; mga ipinanganak sa parehong panahon; mula 30 hanggang 40 taon". Ito ay sinusuportahan ng mga talatang Marcos 8:11-12,38,9:19-20. Ayon sa Griyegong historyan na si Herodotus, "ang tatlong mga henerasyon ng mga tao ay bumubuo ng 100 mga taon". Sa Mateo 16:24-28, isinaad na sinalita ni Hesus sa kanyang mga alagad "Katotohanang sinasabi ko sa inyo: May ilan sa inyo na nakatayo rito ang hindi makakaranas ng kamatayan hanggang hindi nila makita ang Anak ng Tao sa kaniyang paghahari, sa kaniyang pagdating.". Sinabi ni Hesus sa 12 mga alagad sa Mateo 10:1,23 na " Ngunit kapag inuusig nila kayo sa lungsod na ito, tumakas kayo patungo sa iba sapagkat katotohanang sinasabi ko sa inyo: Hindi pa ninyo natatapos libutin ang mga lungsod ng Israel, darating na ang Anak ng Tao." Nang mabigo ang huling pagbabalik ni Hesus pagkatapos ng ilang mga dekada, ang tekstong ito ay muling pinakahulugan ng kanyang mga tagasunod. Ang inaasahang nalalapit pagbabalik ni Hesus ng mga Kristiyano noong unang siglo CE ay makikita rin sa ibang mga aklat ng Bagong Tipan at mga Sulat ni Pablo. Si Apostol Pablo ay naniwalang ang pagbabalik ni Hesus ay mangyayari habang siya ay nabubuhay noong unang siglo(1 Tesalonica 4:15-17,1 Corinto 7:29-31,15:51-54 ). Ayon sa 1 Juan 2:18Ang ilang mga komentador ng bibliya ay naniniwalang ang Marcos 13:32 ay isang kalaunang dagdag ng sinaunang Simbahan upang pangatwiranan ang pagkaantala ng inaasahang nalalapit na muling pagbabalik ni Hesus sa unang siglo CE. Kanilang ikinatwiran na dahil hindi kailanman ginamit sa Marcos ang absolutong anyong "ang Anak" sa iba pang lugar, ang pag-iral nito ay dapat pagdudahan.
Kalamay

Ang kalamay ay isang matamis na pagkaing Pilipino na gawa mula sa gatas ng bunga ng punong buko, asukal, pinulbos na mais, at harinang bigas o harinang kasaba.
Schwa

Sa palatuntunan, lalo na sa ponetika at ponolohiya, ang schwa (ibinabaybay rin na shwa) ay isang tunog na gitnang patinig ng gitna ng tsart ng patinig (mid-central vowel) na may simbolong ə sa IPA. Sa palatuldikang Filipino, sinisimbolo ito ng patuldok na titik E (ë) at matatagpuan sa mga wikang Ilokano, Mëranaw, Kankanaëy at iba pa.
Kimitsu, Chiba

Ang Kimitsu ay isang lungsod sa Prepektura ng Chiba, bansang Hapon.
Luis Gimeno

Si Luis Gimeno ay isang artista sa Mehiko.
Mga numero sa Khmer

Ang mga numero sa Khmer ay isang numeral na ginagamit sa wikang Khmer. Ito ay ginamit mula noong maagang ika-7 siglo, ito ay ginawa noong taong 604 sa Prasat Bayang, Cambodia, malapit sa Angkor Borei.
Talyo

Ang Talyo ay isang kemikal na elemento na may sagisag na Tl at atomic number 81. Ito ay kulay-abong post-transition metal na hindi makikita ng malaya sa kalikasan. Kapag ito na-isolate, ang thallium ay kasama ng lata, ngunit ito ay hindi makikulay kapag ito ay na-expose sa hangin.
SAS (Sunday All Stars)

Ang SAS (Sunday All Stars ay isang palabas ng telebisyon ng GMA Network
Rommel N. Angara

Personal na buhay

Ipinanganak siya sa bayan ng Baler sa lalawigan ng Aurora sa Pilipinas. Pinakabata siya sa mga anak na lalaki nina Rodolfo R. Angara, Sr. ng Baler, Aurora at Milagros D. Nazareno ng Goa, Camarines Sur.
Sa kaniyang pagkabata hanggang maagang adolesensiya, nasaksihan niya ang paminsan-minsang karahasan ng kanyang ama sa kanyang ina, na sa bandang huli ay tumakas palayo sa kanilang bahay. Sa kaniyang pagkabata hanggang maagang pagkaadulto, nasaksihan din niya ang paminsan-minsang kalasingan at palagiang paninigarilyo ng nauna.
Bilang batang adulto, nagtrabaho siya bilang eskribyente, tiyutor, at kasambahay. 
Sa huling bahagi ng Disyembre 2015, siya ay nasuring may sakit na Ménière.

Edukasyon

Nagtapos siya bilang balediktoryan sa mataas na paaralan noong 1997 at bilang mag-aaral sa kolehiyo na may karangalan noong 2013 taglay ang digring Batsilyer sa Edukasyong Sekundarya mula sa Kolehiyong Monte Carmelo ng Baler, ang pinakamatandang pangmisyong paaralang Katoliko sa lalawigan ng Aurora.

Karera sa pagsusulat

Nang mapabilang sa isang wasak na pamilya sa kanyang maagang adolesensiya, bumaling siya sa pagsusulat ng mga tula upang makasumpong ng kaaliwan. Ang kaniyang unang tulang nalathala ay ang tulang pambata na “Why Do They Cut Me, Lord?” ("Bakit Nila Ako Pinuputol, Panginoon?") na lumitaw sa Pambata noong 1998. Sumulat siya ng ilang tula sa Sipag Pinoy mula 2000 hanggang 2002 at sa Liwayway mula  2011 hanggang 2012. Kabilang sa mga tulang isinulat niya sa Liwayway ang sonetong "En Su Incansable Labor" ("Sa Kaniyang Walang-pagod na Paggawa") na inilakip sa katalogo ng Pambansang Aklatan ng Pilipinas noong 2012. Sumulat siya ng ilang sanaysay sa The Modern Teacher mula 2016 hanggang 2019. Kabilang sa mga sanaysay na isinulat niya sa The Modern Teacher ang "Is It Time for You to Say 'I Do'?—An Open Letter to a Young Student in Love" ("Panahon Na ba para Sabihin Mong 'Oo'?—Isang Bukás na Liham sa Batang Mag-aaral na Umiibig").

Paglalarawan sa midya

Ang kuwento ng kaniyang buhay ay itinampok sa episodyong “Pasa” ng Maalaala Mo Kaya? (MMK) na isinahimpapawid sa ABS-CBN noong  Mayo 21, 2016, kung saan gumanap na bida ang batang aktor na si Raikko Mateo at ang aktor, modelo, at video jockey na si Diego Loyzaga. Inihayag ng Kantar Media na naabot ng episodyo ng MMK ang pambansang markang 30.2% kumpara sa mga markang 15.0% at 1.5% na nakuha ng episodyo ng Magpakailanman (MPK) (GMA 7) at episodyo ng Wattpad Presents (TV5).
International Rice Research Institute

Ang International Rice Research Institute o mas kilala bilang IRRI (Pandaigdigang Surian sa Pananaliksik sa Palay) ay isang malayang samahan na naglalayon sa pagsasaliksik ng bigas at ng mga maaari pang mga panghinaharap na pag-unlad nito. Ito ay itinatag noong mga 1960 sa tulong ng Ford Foundation at Rockefeller Foundation ng Estados Unidos. Ang IRRI ay nag-ambag sa Rebolusyong Berde noong mga 1960 hanggang 1970 dahil sa paglikha nito ng mga uri ng kanin o bigas na may mataas na ani na ginamit sa mga iba't ibang bansa sa Asya gaya ng Pilipinas at India.
Ito ay nasa Los Baños, Laguna, Pilipinas.
Teoryang Lie

Ang Teoriyang Lie (Ingles: Lie theory at binibigkas na lee) ay isang sakop ng matematika na sinimulang binuo ni Sophus Lie. Ang sinaunang mga ekspresyon ng teoriyang Lie ay matatagpuan sa mga aklat na isinulat ni Lie kasama sina Friedrich Engel at Georg Scheffers mula 1888 hanggang 1896. Sa sinaunang akda ni Lie, ang ideya ay lumikha ng teoriya ng tuloy tuloy na mga pangkat upang buuin ang teoriya ng mga diskretong pangkat na nabuo sa teoriya ng mga anyong modular sa mga kamay nina Felix Klein at Henri Poincaré. Ang paunang aplikasyon na nasa isip ni Lie ay para sa teoriya ng mga diperensiyal na ekwasyon. Sa modelo ng Teoriyang Galois at mga ekwasyong polinomial, ang nagpapatakbong pagkakabatid ay ng isang teoriya na may kakayahang pag-isahin sa pamamagitan ng pag-aaral ng simetriya ang buong sakop ng mga diperensiyal na ekwasyon. Ang inaasahan ng teoriyang Lie na pag-isahin ang buong larangan ng mga ordinaryong diperensiyal na ekwasyon(ODE) ay hindi natupad. Ang mga paraang simetria para sa ODE ay patuloy na pinag-aaralan ngunit hindi nanaig sa paksang ito. May umiiral na diperensiyal na teoriyang Galois ngunit ito ay binuo ng iba gaya nina Picard at Vessiot na nagbbigay ng teoriya ng mga kwadratura na mga indepinidong integral na kailangan upang ihayag ang mga soluyon. Sa pangmatagalang panahon, hindi ang direktang aplikasyon ng tuloy tuloy na simetriya sa mga tanong na heometriko na gumawa sa teoriyang Lie na isang sentral na kabanata ng kontemporaryong matematika. Ang katotohanang mayroon mabuting teoriya ng istraktura para sa mga pangkat Lie at mga representasyon nito ay gumawa dito na bahagi ng malalaking bahagi ng abstraktong alhebra. Ang ilan sa mga malalaking sakop ng aplikasyon ay natuklasan, halimbawa sa automorpikong mga representasyon at sa matematikal na pisika.
350 Ornamenta

Ang 350 Ornamenta ay isang planetang hindi pangunahin.
Demonisasyon

Ang demonisasyon ay ang reinterpretasyon (muling pagpapaunawa o muling pagpapaliwanag) ng mga banal na poleistiko bilang masama, bilang nagsisinungaling na mga demonyo ng ibang mga relihiyon na pangkalahatang monoteistiko at henoteistiko. Ang kataga ay napalawak na bilang tumutukoy sa anumang karakterisasyon o pagbibigay ng katangian ng mga indibidwal, mga pangkat, o mga katawang pampolitika bilang kampon ng kasamaan.
Mishima, Kagoshima

Ang Mishima ay isang munisipalidad sa Prepektura ng Kagoshima, bansang Hapon.
Shingo Katori

Si Shingo Katori (香取 慎吾 Katori Shingo, ipinanganak 31 Enero 1977) ay isang artista, mang-aawit, host sa telebisyon at personalidad sa radyo na mula sa bansang Hapon.  Siya ang pinakabatang kasapi ng SMAP, ang mabentang boy band sa Asya. Pagkatapos mabuwag ang grupo noong 31 Disyembre 2016, sinisikap ni Katori ang  magkaroon ng solong karera.  Umalis siya sa Johnny & Associates noong 9 Setyembre 2017, kasama ang iba pang kasapi ng SMAP na sina Goro Inagaki at Tsuyoshi Kusanagi; at pumasok sa CULEN, isang ahensyang pantalento sa Hapon.
Unibersidad ng Cordilleras

Ang University of the Cordilleras ay isang pamantasan na matatagpuan sa Lungsod ng Baguio, Benguet, Pilipinas.
Ito ay itinatag noong 1946 at kasalukuyang pinamumunuan ni Jaime M. Buzar.
Ilog Dourados

Ang Ilog Dourados (Minas Gerais) ay isang ilog ng estado Minas Gerais sa dakong timog-silangan Brazil.
To be announced

Ang "TBA", "TBC" at "TBD" ay pinag sama-sama sa iisang balarila sa pag gamit sa isang eksplanasyon.
Ang To be announced (TBA), to be confirmed (TBC) at ang to be determined or to be decided (TBD) ay ang mga balarilang humahawak sa termino sa pag gamit nang pag bigkas, sina sang ayonan ito sa Pilipinas bilang sa pag gamit sa mga kompetisyon, reyalidad pang telebisyon at iba pa, mga hindi ina asahan o asahan na mga ma gaganap at mga pang yayari, partikular sa aspeto at pa bago bago o pag kumpirma nito.

Uri ng pamumuhunan

Ang "TBA" (nangangahulugang "ipapahayag") ay ginagamit din upang ilarawan ang isang partikular na uri ng simpleng pamumuhunan sa mortgage, ang seguridad ng seguridad sa likod ng mortgage. Ginagamit ito upang ipahiwatig na ang mamumuhunan ay nakakakuha ng ilang bahagi ng isang nakabinbing pool ng mga hindi pa tinukoy na mga mortgage, na kung saan ay tinukoy sa isang ibinigay na petsa ng paghahatid. [5] Ang paggamit na ito ay umiiral nang hindi bababa mula noong 1980s.
365 Corduba

Ang 365 Corduba ay isang planetang hindi pangunahin.
Skanderbeg

Si George Kastrioti (Gjergj Kastrioti) (1405 - Enero 17 1468), mas kilala bilang Skanderbeg, ay ang pinaka-prominenteng tao sa kasaysayan ng Albanya. Kilala din siya sa tawag na Dragon ng Albanya at ang pambansang bayani mga mga taga-Albanya. Naalala siya sa kanyang pakikipagsapalaran laban sa Imperyong Otoman, sa pamamagitan ng mga gawa ng kanyang tagatala ng kanyang talambuhay, si Marin Barleti.
Etheria

Ang Etheria ay isang palabas sa telebisyon sa Pilipinas ng GMA Network.
Wikipediang Rusyn

Kasaysayan

Ang Wikipediang Rusyn ay dating nasa test ng Wikimedia Incubator - ang proyekto ng Pundasyong Wikimedia, dinesenyo para sa bagong wika. Ang test section ay naigawa noong Abril 2007.
Jose Luis Martin Gascon

Si Jose Luis Martin Gascon ay isang politiko sa Pilipinas.
Trangkasong pang-ibon

Ang avian influenza o bird flu (Tagalog — trankasong pang-ibon) ay isang uri ng influenza na kadalasang nakakamit lamang ito ng mga ibon. Unang natukoy ito sa Italya noong unang parte ng dekada 1900 at kilalang umiiral na ngayon sa buong mundo.
Kenneth at Mamie Clark

Sina Kenneth Bancroft Clark (Hulyo 24, 1914–Mayo 1, 2005) at Mamie Phipps Clark (1917-1983), ay isang mag-asawang koponan ng Aprikanong Amerikanong mga sikologo na nagtatag ng Lundayan para sa Kaunlaran ng Bata (Northside Center for Child Development) sa Harlem at ng organisasyong Harlem Youth Opportunities Unlimited (HARYOU). Nakilala sila noong mga 1940 dahil sa kanilang mga pagsubok na gumagamit ng mga manika upang pag-aralan ang mga pag-uugali ng mga bata hinggil sa lahi ng tao, na nagmula sa isang tesis na pangdegring maestro ni Mamie Clark. Tumestigo sila bilang mga ekspertong saksi sa Briggs v. Elliott, isa sa mga kasong na sa kalaunan ay pinagsama upang maging ang tanyag na Brown v. Board of Education (Brown v. Lupon ng Edukasyon), ang kaso kung saan pinawi ng Kataas-taasang Hukuman ng Estados Unidos ang paghihiwahiwalay ng mga lahi o segregasyon panglahi sa edukasyong pampubliko.
Aloysius Lilius

Si Aloysius Lilius (Luigi Lilio, 1510 — 1576) ay isang doktor mula sa Calabria sa Italya (parte ng kaharian ng Naples noong mga panahon na iyon). Siya ang prinsipal na imbentor ng pagbabago sa Kalendaryong Gregorian, ngunit namatay bago pa natanggap ang kaniyang plano. Pinakita ng kanyang kapatid na si Antonio ang mga planong ito sa kumite ng pagbabago ng Papa Gregoryo XIII.
Mariano Badelles

Si Mariano Badelles ay isang politiko sa Pilipinas.
3D (album)

Ang 3D ay ang album ng TLC na nailabas noong 2002, ilang buwan matapos maaksidente si Lisa "Left Eye" Lopes.
Jamais Te Esquecerei

Ang Jamais Te Esquecerei ay isang palabas sa telebisyon sa Brasil ng SBT.
Batas paggawa

Ang Batas Paggawâ o Batas sa Paggawâ o ay ang mga batas o alituntuning namamagitan sa ugnayan sa isa't isa ng mga manggagawa (empleyado), employer, unyon ng mga manggagawa, at pamahalaan.
MasterChef Pinoy Edition

Ang MasterChef Pinoy Edition ay isang palabas sa telebisyon sa Pilipinas ng ABS-CBN.